Әл Фараби атындағы ҚазҰУ доценті Т.Ш. Иманқұл мен

М.Тынышбаев атындағы ҚазККА доценті Б.У.Уаисовтың

«Операцияларды зерттеу» атты оқу құралына

**Р Е Ц Е Н З И Я**

Қазіргі уақытта *операцияларды зерттеу* – ғылымның кеңінен қанат жайған салаларының бірі ретінде өнеркәсіпте, ауыл шаруашылығында, орман-су шаруашылығында, тау-кен мен экономика және мұнай-газ салаларында, білім беруде, ғылымда, медицинада, спорт пен мәдениетте, транспортты ұйымдастыру мен коммуникацияда, сауда мен коммуналдық қызмет саласында, құқық қорғау мен әскери мекемелерде, әкімшілік-мемлекеттік аппаратта қолданылып, басқару қызметінің қомақты спектрін қамтуда. Сондықтан мұндай оқу құралының қажеттігі дау тудырмаса керек. Сонымен қатар, қазіргі таңда қазақ тіліндегі осы пән әдебиеттерінің мардымсыздығы – студенттердің өтілетін материал бойынша өз білімдерін толықтырып отыруына кедергі жасайтындығы да белгілі.

Аталмыш оқу құралы жеті тараудан тұрады. Сызықтық программалау, дискреттік программалау, операцияларды зерттеу пәнінің міндеттері мен мақсаттары, операцияларды зерттеудің сызықтық моделдері, графтар теориясы, желілік жоспарлау мен желілік басқару және көлік есептері сияқты тараулардың әрқайсысы толық теориялық танымдармен және нақты есептерді шығару әдістері көрсетілген мағаналы мысалдармен молынан жабдықталған. Кітаптың мазмұны студенттердің пәнді меңгеруіне ыңғайлы түрде орналастырылған.

Оқу құралы жоғары білім берудің жалпыға міндетті мемлекеттік стандарттарына сәйкес жоғары оқу орындарының жаратылыстану және инженерлік бағыттағы мамандықтарына арналып, кредиттік оқу жүйесіне сәйкестендіріліп жазылған. Авторлар оқу құралын жазу барысында қомақты жұмыс атқарғаны көрініп тұр. Қазақ сөздерінің мағанасы мен мәнін аша түсетін сәтті термин сөздер де кездеседі. Жалпы оқу құралының тілі жеңіл, оқырманға түсінікті.

Қорыта айтқанда әл Фараби атындағы ҚазҰУ доценті Т.Ш. Иманқұл мен

М.Тынышбаев атындағы ҚазККА доценті Б.У.Уаисовтың «Операцияларды зерттеу» атты оқу құралы Қазақстан Республикасының Мемлекеттік жоғары кәсіби білім беру стандартына сай келеді және осы оқу құралын ашық басылымда жариялауға болады деп есептеймін.

Рецензент:

физика-математика ғылымдарының докторы,

математика және механика ғылыми зерттеу

институтының директоры Қыдырбекұлы А.Б.